[{"text_idx": "#000001", "text": "Syniad am Sgript : Galw ar bobl greadigol i rannu eu syniadau."}, {"text_idx": "#000002", "text": "Yn ddiweddar bu i Theatr Fach Llangefni gyhoeddi eu cynllun newydd o\u2019r enw \u2018Syniad am Sgript\u2019 i ddenu mwy o sgwenwyr i rannu eu syniadau, am y cyfle i ddatblygu eu gwaith yn Theatr Fach Llangefni.\nBwriad \u2018Syniad am Sgript\u2019 ydi i ddarganfod pobl greadigol sydd a\u0302 syniadau creadigol ac sy\u2019n awyddus i\u2019w datblygu. Does dim bwys beth yw eich oedran gall unrhyw un gymryd rhan."}, {"text_idx": "#000003", "text": "Mae\u2019r theatr yn derbyn ceisiadau o bob math - boed yn sgets, rifi\u0301w, drama, panto neu ddarn o theatr amgen. Mae\u2019r dewis yn eich dwylo chi."}, {"text_idx": "#000005", "text": "Yn ddiweddar, bu Gareth yn llwyddiannus am yr eildro yng nghystadleuaeth y Fedal ddrama gyda'i ddrama Cadi Ffan a Jan yn yr Eisteddfod Amgen 2021."}, {"text_idx": "#000007", "text": "Ychwanegodd - \u2018Rwy\u2019n edrych ymlaen at gael gweithio efo un unigolyn lwcus i ddatblygu eu syniad, ac mi fydd hi\u2019n braf iawn gweld eu syniad yn cael ei berfformio o flaen cynulleidfa fyw yn y theatr maes o law. Rwy\u2019n annog unrhyw un i fynd amdani, does dim angen i\u2019ch syniad fod yn un perffaith neu gyflawn, dim ond braslun rydym yn chwilio amdano - ewch amdani!\u2019"}, {"text_idx": "#000008", "text": "Bydd yr ymgeisydd llwyddiannus yn cael y cyfle i weithio\u2019n agos a\u0302 Gareth Evans-Jones i ddatblygu eu syniadau ac yn cael y cyfle i arddangos eu gwaith yn y theatr o flaen cynulleidfa fyw yn 2022."}, {"text_idx": "#000009", "text": "Os oes gennych chi ddiddordeb, y cwbl sy\u2019n rhaid i chi wneud ydi anfon eich syniad cychwynnol (dim mwy nag un ochr A4) i\u2019r cyfeiriad e-bost - erbyn y dyddiad cau sef - Dydd Llun, 6 Medi 2021."}, {"text_idx": "#000010", "text": "Os oes gennych unrhyw gwestiynau, cysylltwch ar bob cyfri, a bydd aelod o\u2019r ti\u0302m ar gael i ateb unrhyw gwestiwn."}]